Axxam yeččur d lɣaci. Tilawin kecment akk ɣer yidda n ubraḥ, neɣ ɣef tdekkanin n usqif. Igezzem usemmiḍ. Tgezzem taluft. Sebken yidammen deg yiẓuran. Ma d irgazen, kra deg uẓru, kra deg tmeqbert. Wa yenneḍ deg uberrus igan acluḥ, wa yelsa abalṭu, iger ifassen-is deg ljiban. Tilawin kra ttmeǧǧident, kra la stewtiwent amzun ɣer umeslay i dusant. Kra cebbḥent-d s tqendyar d tijdidin amzun d tameɣra mačči d tamḍelt. Assa, d asunẓu n tesfifin d imendya!